Document ID: 31993L0051

Reference:
EUR-Lex - 31993L0051 - LV
Svarīgs juridisks paziņojums
|
31993L0051
Oficiālais Vēstnesis L 205 , 17/08/1993 Lpp. 0024 - 0025 Speciālizdevums somu valodā: Nodaļa 3 Sējums 51 Lpp. 0186  Speciālizdevums zviedru valodā: Nodaļa 3 Sējums 51 Lpp. 0186
Komisijas Direktīva 93/51/EEK(1993. gada 24. jūnijs),ar ko nosaka noteikumus noteiktu augu, augu izcelsmes produktu vai citu objektu pārvadājumiem aizsargājamā zonā un tādu augu, augu produktu vai citu objektu pārvadājumiem, kuru izcelsme ir šādā aizsargājamā zonā un kurus tajā pārvadāEIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1976. gada 21. decembra Direktīvu 77/93/EEK par aizsardzības pasākumiem pret augiem un augu produktiem kaitīgu organismu ieviešanos un izplatīšanos Kopienā [1], kurā jaunākie grozījumi izdarīti ar Komisijas Direktīvu 93/19/EEK [2], un jo īpaši tās 6. panta 7. punkta pirmo un otro ievilkumu,tā kā Kopienas augu aizsardzības režīma piemērošana Kopienai kā teritorijai bez iekšējām robežām nozīmē arī "aizsargājamu zonu" noteikšanu dažiem augiem, augu produktiem vai citiem objektiem attiecībā uz vienu vai vairākiem kaitīgiem organismiem;tā kā saskaņā ar Direktīvas 77/93/EEK noteikumiem, kas stājās spēkā no 1993. gada 1. jūnija, augus, augu produktus vai citus objektus, kas uzskaitīti V pielikuma A daļas II iedaļā, nedrīkst ievest norādītajā aizsargājamā zonā vai pārvadāt pa šo zonu, ja tiem, to iepakojumam vai transportlīdzekļiem, kas tos pārvadā, nav pievienota šai zonai derīga, saskaņā ar minētās direktīvas 10. panta 1. punktu oficiāli izdota auga pase; tā kā šie noteikumi nav piemērojami, ja nav izpildītas noteiktas garantijas attiecībā uz augu, augu produktu vai citu objektu pārvadājumiem aizsargājamā zonā, kura minētajiem augiem, augu produktiem vai citiem objektiem par tādu atzīta attiecībā uz vienu vai vairākiem kaitīgiem organismiem; un tā kā šos noteikumus iespējams izpildīt ar mazāk stingriem nosacījumiem nekā tie, kuri noteikti minētās direktīvas 6. panta 4. punktā attiecībā uz šiem augiem, augu produktiem vai citiem objektiem, kuru izcelsme ir šādā aizsargājamā zonā vai kurus tajā pārvadā;tā kā, ja nav vispārēji pieņemtu garantiju, tās jānosaka, ņemot vērā tipiskos apstākļus, kādos minētie pārvadājumi notiek, un šīm garantijām jābūt tādām, kas nodrošina pietiekamu auga veselības aizsardzību;tā kā šajā direktīvā paredzētie pasākumi ir saskaņā ar Pastāvīgās augu veselības komitejas atzinumu,IR PIEŅĒMUSI ŠO DIREKTĪVU.1. pants1. Dalībvalstis nodrošina, lai tad, kad Direktīvas 77/93/EEK V pielikuma A daļas II iedaļā uzskaitītie augi, augu produkti vai citi objekti, kuru izcelsme ir ārpus aizsargājamās zonas, kas saskaņā ar Direktīvas 77/93/EEK 2. panta 1. punkta h) apakšpunktu minētajiem augiem, augu produktiem vai citiem objektiem par tādu atzīta attiecībā uz vienu vai vairākiem kaitīgiem organismiem, tiek pārvadāti cauri šādai zonai uz galamērķi ārpus šīs zonas un bez šai zonai derīgas auga pases, tiktu ievēroti 2. punkta nosacījumi.2. Jāievēro šādi nosacījumi:a) izmantotajam iepakojumam vai, ja vajadzīgs, transportlīdzekļiem, kuri pārvadā augus, augu izcelsmes produktus vai citus objektus, kas minēti 1. punktā, jābūt tīriem un brīviem no attiecīgajiem organismiem, kas minēti 1. punktā, un pēc sava rakstura tādiem, kas izslēdz kaitīgu organismu izplatīšanās risku;b) tūlīt pēc iepakošanas iepakojums vai, ja vajadzīgs, transportlīdzekļi, kuri pārvadā minētos augus, augu produktus vai citus objektus, jānodrošina saskaņā ar stingrām fitosanitārajām normām, lai izslēgtu kaitīgu organismu izplatīšanās risku aizsargājamā zonā un lai identitāte paliktu nemainīga un atbilstīga Direktīvā 77/93/EEK minēto atbildīgo oficiālo iestāžu prasībām, un šis nodrošinājums jāsaglabā visu pārvadāšanas laiku cauri attiecīgajai aizsargājamai zonai;c) augiem, augu produktiem vai citiem objektiem, kas minēti 1. punktā, jāpievieno dokuments, ko parasti lieto tirdzniecībā, ar norādījumu, ka minēto produktu izcelsme ir ārpus attiecīgās aizsargājamās zonas un ka to galamērķis ir ārpus attiecīgās aizsargājamās zonas.3. Ja oficiālā pārbaudē, kas organizēta saskaņā ar Direktīvas 77/93/EEK 11. panta 7. punktu un notiek attiecīgās zonas teritorijā, atklājas, ka 1. panta 2. punktā noteiktās prasības nav ievērotas, tūlīt, ja vajadzīgs, jāveic šādi atbilstoši oficiāli pasākumi, neatkarīgi no pasākumiem, kuri jāveic, ja augi, augu produkti vai citi objekti neatbilst Direktīvā 77/93/EEK izklāstītajiem nosacījumiem:- iepakojuma aizzīmogošana,- augu, augu produktu vai citu objektu pārvešana uz vietu ārpus attiecīgās aizsargājamās zonas oficiālā uzraudzībā.2. pants1. Dalībvalstis nosaka, ka Direktīvas 77/93/EEK V pielikuma A daļas II iedaļā uzskaitītajiem augiem, augu produktiem vai citiem objektiem, kuru izcelsme ir aizsargājamā zonā un kurus pārvieto aizsargājamā zonā, kura minētajiem augiem, augu produktiem vai citiem objektiem par tādu noteikta attiecībā uz vienu vai vairākiem kaitīgiem organismiem, piemērojami mazāk stingri nosacījumi.2. Šā panta 1. punkta vajadzībām iespējams piemērot šādu mazāk stingru nosacījumu:oficiālās pārbaudes, kas noteiktas minētās direktīvas 6. panta 4. punktā, iespējams veikt atbilstoši nosacījumiem, kuri izklāstīti sīki izstrādātajos apsekojumu noteikumos 1992. gada 30. jūlija Komisijas Direktīvā 92/70/EEK Kopienas aizsargājamo zonu atzīšanas vajadzībām [3].3. pants1. Dalībvalstīs stājas spēkā normatīvie un administratīvie akti, kas vajadzīgi, lai līdz Padomes Direktīvas 91/683/EEK [4] 3. panta 1. punktā noteiktajam datumam panāktu atbilstību šai direktīvai. Par to dalībvalstis tūlīt informē Komisiju.Kad dalībvalstis pieņem šos noteikumus, tajos ietver atsauci uz šo direktīvu vai arī šādu atsauci pievieno to oficiālās publicēšanas laikā. Šādas atsauces izdarīšanas kārtību nosaka dalībvalstis.2. Dalībvalstis tūlīt paziņo Komisijai visus savu tiesību aktu noteikumus, kurus tās pieņem jomā, uz kuru attiecas šī direktīva. Komisija par to informē pārējās dalībvalstis.4. pantsŠī direktīva ir adresēta dalībvalstīm.Briselē, 1993. gada 24. jūnijāKomisijas vārdā —Komisijas loceklisRené Steichen[1] OV L 26, 31.1.1977., 20. lpp.[2] OV L 96, 22.4.1993., 33. lpp.[3] OV L 250, 29.8.1992., 37. lpp.[4] OV L 376, 31.12.1991., 29. lpp.--------------------------------------------------

Summary:
Noteiktu augu un augu izcelsmes produktu pārvadājumi aizsargājamās zonās
Noteiktu augu un augu izcelsmes produktu pārvadājumi aizsargājamās zonās
 
KOPSAVILKUMS:
Direktīva 93/51/EEK — noteiktu augu, augu izcelsmes produktu vai citu objektu pārvadājumi aizsargājamā zonā un tādu augu, augu produktu vai citu objektu pārvadājumi, kuru izcelsme ir šādā aizsargājamā zonā un kurus tajā pārvadā
KĀDS IR ŠĪS DIREKTĪVAS MĒRĶIS?
Ar to tiek papildināti augu veselības noteikumi (šobrīd iekļauti Direktīvā 2000/29/EK), lai aizsargātu pret ievešanu ES noteiktās aizsargājamās zonās* tādus organismus, kas ir kaitīgi augiem un augu izcelsmes produktiem, kavējot to izplatību. Šie organismi ietver insektus, nematodes (Nematoda tipa kāpurus, tādus kā veltņtārpi un spalīši) un baktērijas.  Šī direktīva ļauj ES valstīm pārvadāt konkrētus augus aizsargājamās zonās vai uz šīm zonām bez augu pases, kas derīga attiecīgajai aizsargājamajai zonai, ja tiek ievēroti konkrēti nosacījumi.  
SVARĪGĀKIE ASPEKTI
ES valstis drīkst pieprasīt noteikt īpašu aizsardzību pret kaitīgiem organismiem visā to teritorijā vai daļā no to teritorijas. Aizsargājamā zona tiek noteikta saistībā ar konkrētu kaitīgu organismu.  Vispārējie noteikumi nosaka, ka, ievedot vai pārvadājot augus, augu izcelsmes produktus vai citus objektus (piemēram, konkrēti koksnes vai augsnes veidi), kas ir potenciāli kaitīgo organismu pārnēsātāji attiecībā uz konkrētām aizsargājamām zonām, pievieno auga pasi, kas ir derīga attiecīgajai zonai.  Taču attiecībā uz tādu augu, augu izcelsmes produktu vai citu objektu pārvadājumiem aizsargājamā zonā, kuru izcelsmes vieta atrodas ārpus šīs zonas, Direktīvā 93/51/EEK paredzēti šādi nosacījumi:augu iepakojumam un to transportēšanai izmantotajiem transportlīdzekļiem jābūt tīriem un brīviem no attiecīgajiem organismiem, un tiem jābūt atbilstoša tipa, lai novērstu kaitīgu organismu izplatības risku;tūlīt pēc iepakošanas un iekraušanas iepakojums vai transportlīdzeklis jānodrošina, lai izslēgtu kaitīgu organismu izplatīšanās risku, un šis nodrošinājums jāsaglabā visu pārvadāšanas laiku;augu materiāliem jāpievieno dokuments, ko parasti lieto tirdzniecībā, ar norādījumu, ka minēto produktu izcelsme ir ārpus attiecīgās aizsargājamās zonas un ka to galamērķis ir ārpus attiecīgās aizsargājamās zonas.  Ja tiek veikta oficiāla pārbaude un tajā atklājas, ka iepriekš minētās prasības nav ievērotas, iepakojums tiek aizzīmogots un augu materiāli tiek pārvesti uz vietu ārpus attiecīgās aizsargājamās zonas oficiālā uzraudzībā.  Līdzīgi nosacījumi tiek piemēroti augu materiāliem, kuru izcelsme ir aizsargājamajā zonā un kuri tiek pārvadāti šajā aizsargājamajā zonā. Taču oficiālo pārbaužu prasības var izpildīt, ja tiek ievēroti nosacījumi, kas izklāstīti sīki izstrādātajos apsekojumu noteikumos ar nolūku identificēt aizsargājamās zonas (Direktīva 92/70/EEK). Šie sīki izstrādātie apsekojumi tiek veikti katru gadu un to laikā tiek ņemti augu, augu produktu un augsnes substrāta paraugi apsekojamajās zonās.  
KOPŠ KURA LAIKA ŠĪ DIREKTĪVA IR PIEMĒROJAMA?
To piemēro kopš 1993. gada 24. jūlija un tā bija jātransponē ES valstu tiesību aktos līdz 1993. gada 1. jūnijam (datums, kas norādīts Padomes Direktīvā 91/683/EEK, tiesību aktā, ko pēc tam atcēla un aizstāja ar Padomes Direktīvu 2000/29/EK).
KONTEKSTS
Plašāka informācija:Aizsargājamās zonas (Eiropas Komisija).  
GALVENIE TERMINI
Aizsargājamā zona: zona, kas noteikta, pamatojoties uz to, ka pastāv draudi, ka labvēlīgu apkārtējās vides apstākļu dēļ varētu ieviesties konkrēti kaitīgi organismi.
PAMATDOKUMENTS
Komisijas Direktīva 93/51/EEK (1993. gada 24. jūnijs), ar ko nosaka noteikumus noteiktu augu, augu izcelsmes produktu vai citu objektu pārvadājumiem aizsargājamā zonā un tādu augu, augu produktu vai citu objektu pārvadājumiem, kuru izcelsme ir šādā aizsargājamā zonā un kurus tajā pārvadā (OV L 205, 17.8.1993., 24.–25. lpp.)
SAISTĪTIE DOKUMENTI
Eiropas Parlamenta un Padomes Regula (ES) 2016/2031 (2016. gada 26. oktobris) par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (OV L 317, 23.11.2016., 4.–104. lpp.)
Komisijas Regula (EK) Nr. 690/2008 (2008. gada 4. jūlijs), ar ko atzīst aizsargājamās zonas, kuras Kopienā pakļautas konkrētiem augu veselības apdraudējumiem (pārstrādāta redakcija) (OV L 193, 22.7.2008., 1.–6. lpp.)
Direktīvas 2000/29/EK turpmākie grozījumi ir iekļauti pamattekstā. Šai konsolidētajai versijai ir tikai dokumentāla vērtība.
Padomes Direktīva 2000/29/EK (2000. gada 8. maijs par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (OV L 169, 10.7.2000., 1.–112. lpp.)
Skatīt konsolidēto versiju.
Komisijas Direktīva 92/70/EEK (1992. gada 30. jūlijs), ar ko nosaka sīki izstrādātus noteikumus attiecībā uz apsekojumiem, kas jāveic Kopienas aizsargājamo zonu atzīšanas nolūkā (OV L 250, 29.8.1992., 37.–39. lpp.)
Pēdējo reizi atjaunots: 28.02.2018